*Projekts*

LATVIJAS REPUBLIKAS MINISTRU KABINETS

2013. gada \_\_. \_\_\_ Noteikumi Nr. \_\_

Rīgā prot. Nr. \_\_ \_\_. §)

**Par privatizācijas sertifikātu kontu apkalpošanas uzdevuma deleģēšanu**

Izdoti saskaņā ar

Valsts pārvaldes iekārtas likuma 40.panta otro daļu

un likuma „Par privatizācijas sertifikātiem 3.1pantu

1. Noteikumi nosaka privatizācijas sertifikātu kontu apkalpošanasuzdevuma deleģēšanu valsts akciju sabiedrībai „Latvijas Attīstības finanšu institūcija Altum” (vienotais reģistrācijas numurs: 40003132437, juridiskā adrese: Doma laukums 4, Rīga, LV-1977) (turpmāk – Altum) un kārtību, kādā tiek segti Altum izdevumi, kas saistīti ar deleģēto valsts pārvaldes uzdevumu izpildi.

2. Deleģēt Altum pildīt valsts pārvaldes uzdevumu, kas aptver privatizācijas sertifikātu kontu atvēršanu, uzturēšanu, privatizācijas sertifikātu ieskaitīšanu privatizācijas sertifikātu kontā un citus ar privatizācijas sertifikātu kontu apkalpošanu un privatizācijas sertifikātu apgrozību saistītus pakalpojumus (turpmāk – valsts pārvaldes uzdevums).

3. Noteikt, ka Altum atrodas Ekonomikas ministrijas funkcionālā pārraudzībā attiecībā uz valsts pārvaldes uzdevuma izpildi.

4. Apstiprināt starp valsti un Altum slēdzamo līgumu (pielikumā) par valsts pārvaldes uzdevuma izpildi (turpmāk – valsts pārvaldes uzdevuma izpildes līgums).

5. Pilnvarot Ekonomikas ministriju valsts vārdā parakstīt valsts pārvaldes uzdevuma izpildes līgumu.

6. Valsts pārvaldes uzdevuma izpildē Altum ievēro likumu „Par privatizācijas sertifikātiem” un uz tā pamata izdotos Ministru kabineta noteikumus, kā arī citus normatīvos aktus saistībā ar valsts pārvaldes uzdevuma izpildi.

7. Līdz likuma „Par privatizācijas sertifikātiem” pārejas noteikumu 12.punktā noteikto Ministru kabineta noteikumu izdošanai, Altum ir visas Ministru kabineta 2007.gada 16.oktobra noteikumos Nr.712 "[Privatizācijas sertifikātu izmantošanas noteikumi](http://likumi.lv/doc.php?id=165215)", Ministru kabineta 2007.gada 16.oktobra noteikumos Nr.711 „Noteikumi par privatizācijas sertifikātu tirgus starpniecības sabiedrību licenču izsniegšanas, apturēšanas un anulēšanas kārtību, valsts nodevas likmi par tās saņemšanu, kā arī starpniecības sabiedrību pienākumiem un to uzraudzības kārtību” un Ministru kabineta 2003.gada 11.februāra noteikumos Nr.71 "[Privatizācijas sertifikātu piešķiršanas un privatizācijas sertifikātu kontu atvēršanas noteikumi](http://likumi.lv/doc.php?id=71291)" kredītiestādei vai bankai paredzētās tiesības un pienākumi.

8. Ekonomikas ministriju kopīgi ar Finanšu ministriju, ievērojot valsts pārvaldes uzdevuma izpildes līgumā noteikto kārtību, saskaņo Altum izdevumus par valsts pārvaldes uzdevuma izpildi.

9. Šo noteikumu 8.punktā minētajā kārtībā saskaņotie Altum izdevumi tiek segti no ieņēmumiem par privatizācijas sertifikātu kontu apkalpošanu un valsts akciju sabiedrības „Privatizācijas aģentūra” (turpmāk – Privatizācijas aģentūra) rezerves fonda, kas izveidots uz likuma „Par valsts un pašvaldību īpašuma objektu privatizāciju” pamata, (turpmāk – rezerves fonds) līdzekļiem.

10. Maksājumi no rezerves fonda tiek veikti kā priekšapmaksa, reizi ceturksnī sedzot šo noteikumu 8.punktā noteiktajā kārtībā saskaņotos Altum izdevumus par kārtējā gada nākamajiem trim mēnešiem.

11. Ja atbilstoši Altum sniegtajām atskaitēm par iepriekšējā ceturkšņa veiktajiem izdevumiem un gūtajiem ienākumiem no privatizācijas sertifikātu kontu apkalpošanas tiek konstatēta naudas līdzekļu pārpalikums, tad minētie līdzekļi tiek pārcelti uz nākamo ceturksni, izdevumu segšanai, un attiecīgi tiek samazināts saskaņā ar šo noteikumu 10.punktu veiktās priekšapmaksas apmērs.

12. Ekonomikas ministrija ar lēmumu apstiprina no rezerves fonda izmaksājamos līdzekļu apmēru Altum par valsts pārvaldes uzdevuma izpildi.

13. Privatizācijas aģentūra veic Altum izdevumu apmaksu 5 darba dienu laikā no Ekonomikas ministrijas lēmumā saņemšanas brīža.

14. Ekonomikas ministrija iesniedz priekšlikumu par valsts pārvaldes uzdevuma izpildes deleģēšanu citai privātpersonai vai valsts pārvaldes iestādei, ja Altum atkāpjas no valsts pārvaldes uzdevuma izpildes līguma.

15. Noteikumi stājas spēkā 2014.gada 1.janvārī.

**Ministru prezidents V.Dombrovskis**

**Ekonomikas ministrs D.Pavļuts**

Iesniedzējs: ekonomikas ministrs D.Pavļuts

Vīza: valsts sekretāra

pienākumu izpildītājs -

valsts sekretāra vietnieks A.Liepiņš

17.12.2013. 08:30

517

Drāke

67013162, Martins.Drake@em.gov.lv